cyanic-selkie/wikianc huggingface dataset:
Ձյունե թագուհին (ֆիլմ, 2002)
Սյուժե
Ձյունե թագուհին հայելու վերջին բեկորը դնում է շրջանակի մեջ, և հայելին նորից ամբողջանում է։ Թագուհին հիանում է իր արտացոլանքով։ Գերդան սառչում է, նրա գլխում տեսիլքներ են հայտնվում. Գերդայի մայրիկն իրեն ասում է՝ պետք է հավատալ։ Գերդան արթնանում է և փորձում է ստիպել Ձյունե թագուհուն, որ իրեն վերադարձնի Կային։ Իսկ նա ծիծաղում է. «Արդյոք գիտես, թե ում հետ ես կապ հաստատել»։ Գերդան պատասխանում է. «Այո, դու ընդամենը Ձմեռն ես։ Իսկ ձմեռն ավարտվում է»։ Այս խոսքերն ասելիս նա Ձյունե թագուհու կրծքին է սեղմում մայրիկի մետաղազարդը։ Թագուհին, չդիմանալով մարդկային ջերմությանը, ընկնում է, նրա կախարդանքն ավարտվում է։ Ճերմակ արջը, դառնալով վայելչակազմ արքայազն, տիրուհուն ձեռքերի վրա տանում է։ Իսկ Գերդան ու Կայը տեսնում են՝ ինչպես է հալվում սառույցը, իսկ սառցե ապարանքը վեր է ածվում Գերդայի հոր հյուրանոցի։ Նրանք դուրս են գալիս հյուրանոցի դռներից և տեսնում են Միննային՝ հոր օգնականին։ Վերջինս ուրախանում է, որ Կայն ու Գերդան վերադարձել են։ Ուրախանում է նաև Գերդայի հայրը։ Այժմ նրանց կյանքը վերսկսվում է։ Ֆիլմի վերջին կադրերում սահադաշտում շատ մարդիկ կան, Կայն ու Գերդան համբուրվում են, Գերդայի հայրը՝ Վոլֆգանգը, այլ երաժիշտների հետ միասին, նվագում է ֆագոտի վրա, իսկ առջևում՝ սառած ծովի մոտ, ձյան տակից երևում են ծաղկող նարգիզները։ Ձմեռն ավարտվել է...
Արտաքին հղումներ
Կատեգորիա:Հանս Քրիստիան Անդերսենի ստեղծագործությունների էկրանավորումներ Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան ընտանեկան ֆիլմեր Կատեգորիա:Բրիտանական ֆիլմեր Կատեգորիա:Ամերիկյան ֆենտեզի արկածային ֆիլմեր Կատեգորիա:Ֆիլմեր վհուկների մասին
Օ՜, իմ սիրելի Ավգուստին
Օ՜, իմ սիրելի Ավգուստին (նաև՝ Ա՜խ իմ սիրելի Ավգուստին, Ach, du lieber Augustin, հանդիպում է նաև այլ արտասանությամբ «Ah, du lieber Augustin», «O du lieber Augustin» և այլն), ավստրիական ժողովրդական երգ։ Համարվում է, որ այն գրվել է Վիեննայում՝ 1678-1679 թվականներին բռնկված ժանտախտի համաճարակի ժամանակ։ Երգի հեղինակային իրավունքը վերագրում են ոմն Ավգուստին Ն.-ին ։
Առաջացման պատմություն
Համաձայն ժողովրդի շրջանում հայտնի պատմության` Ավգուստին Ն.-ն ապրել է Վիեննայում և եղել է երգիչ, ով հայտնի է եղել նաև ալկոհոլի հանդեպ իր հակումներով։ Մի անգամ Ավգուստինը սաստիկ հարբած գիշերով դուրս է գալիս պանդոկից և ընկնում է այն հորը, որտեղ նետում էին ժանտախտից մահացած քաղաքացիների դիերը։ Հենց նույն հորում էլ Ավգուստինը քնով է անցնում։ Առավոտյան արթնանալով նա դուրս է գալիս հորից և միայն «ներքին ախտահանման» շնորհիվ նա ոչ միայն չի վարակվում ժանտախտով, այլ նաև գիշերային սառը քնից հետո նույնիսկ հարբուխ ձեռք չի բերում։ Մեկ այլ վարկածի համաձայն էլ, Ավգուստինն արթնանալով, սաստիկ վախենում է ու օգնության կանչում։ Որպեսզի համաքաղաքացիներին ապացուցի, որ ինքը կենդանի մնացածների թվին է պատկանում, սկսում է երգել ։
Բախտի քմահաճույքով, 1685 թվականին 35 տարեկան հասակում Ավգուստինը մահանում է ալկոհոլային թունավորումից, ինչի մասին վկայում է եկեղեցու տարեգրքի գրառումը ։
Վիեննայում Ավգուստինի ենթադրյալ գերեզմանից ոչ հեռու՝ Նոյշտիֆտգասե (Neustiftgasse) և Քելերմանգասե (Kellermanngasse) փողոցների խաչմերուկում, 1908 թվականին նրա պատվին հուշարձան-շատրվան է կառուցվում (հեղինակ` Յոհան Սքերպե) ։
Այլ լեզուներով թարգմանություններ
Ավստրիական ժողովրդական «Ach, du lieber Augustin», երգը ունի այլալեզու բազմաթիվ թարգմանություններ, այդ թվում նաև գրական։ Հոդվածում ներկայացված է երգի տեքստի հայերեն բառացի թարգմանությունը, գրական հայերեն թարգմանություն համացանցի տիրույթում առկա չէ։
Փաստեր
Ավգուստինի անվան հետ գործածվող «N» տպատառը եկեղեցական բյուրոկրատական գործունեության արդյունք է։ Ընդունված ընթացակարգի համաձայն եկեղեցական մատյաններում մահացածների մասին գրառման մեջ պետք է նշվեր մահացածի անունը և ազգանունը։ Եթե ազգանունը ինչ-ինչ պատճառներով անհայտ էր մնում, դրա փոխարեն գրվում էր լատիներեն «N» տառը (namenlos` «անանուն») ։
Ծանոթագրություններ
Կատեգորիա:Վիեննայի պատմություն Կատեգորիա:Ժողովրդական երգեր Կատեգորիա:Ավստրիական երգեր
Օստրակիզմ
Օստրակիզմ (ὁ ὀστρακισμός, - «խեցի, կեղև»), ճիշտը՝ օստրակիսմոս Հին Աթենքում ժողովրդական ժողովի որոշումով առանձին քաղաքացիների վտարումը քաղաքից։
Օստրակիզմը մտցրել է Կլիսթենեսը մ․ թ․ ա․ 6-րդ դարի վերջին՝ որպես միջոցառում տիրաննիայի վերահաստատման դեմ (առաջին անգամ կիրառվել է մ․ թ․ ա․ 488-487 թվականներին), հետագայում դարձել է քաղաքական պայքարի միջոց։
Կրիոսկոպիա
Կրիոսկոպիա,  ֆիզքիմիական հետազոտության մեթոդ, հիմնված է մաքուր լուծիչի և լուծույթի սառեցման ջերմաստիճանների տարբերության (\Delta T) չափման վրա։ Ըստ Ռաուլի օրենքի, ոչ էլեկտրոլիտների նոսր լուծույթների համար \Delta Tսառ=KկC, որտեղ C-ն լուծված նյութի մոլալ կոնցենտրացիան է (1000 գ լուծիչում լուծված նյութի մոլերի թիվը)։ Տվյալ լուծիչի համար Kկ հաստատուն մեծություն է և կոչվում է կրիոսկոպիկ հաստատուն կամ լուծիչի սառեցման կետի մոլալ ցածրացում, կախված է միայն լուծիչի բնույթից։ Ջրի համար Kկ=1,86, բենզոլի համար՝ 5,07։ \Delta Tսառ-ի չափման միջոցով կարելի է հաշվել լուծված նյութի մոլեկուլային զանգվածը ըստ հավասարման, որտեղ G-ն լուծիչի և g_x-ը լուծված նյութի զանգվածներն են գրամներով։ Կրիոսկոպիան հնարավորություն է տալիս հաշվել նաև տվյալ լուծիչում լուծված ինքնաասոցվողկամ դիսոցվող նյութի ասոցման կամ դիսոցման աստիճանը և նրա ակտիվությունը։
Կատեգորիա:Ֆիզիկական քիմիա
Հոգեմետ դեղեր
Հոգեմետ դեղեր, հոգեմետ ազդեցություն ունեցող դեղանյութեր, որ նախատեսված են հիմնականում հոգեկան գործունեության խանգարումների բուժման համար։
Պատմություն և ընդհանուր բնութագիր
Մինչ հակաբիոտիկների բացահայտումը, հոգեկան հիվանդներին հանգստացնում էին հիմնականում բուսական ծագում ունեցող պրեպարատներով (մահամորմ, բանգի, օպիատներ), բրոմիդներով, կալցիումի ներարկումով և թմրանյութային քնով։ 20-րդ դարի 40-ական թվականների վերջում սկսեցին օգտագործել լիթիումի աղեր և հակահիստամինային նյութեր։ Ինչպես նաև օգտագործվում էր ինսուլինային թերապիա, էլեկտրաշոկերի թերապիա և հոգեվիրաբուժություն ։ Առաջին հոգեմետը համարվում է քլորապրոմազինը (ամինազինը), որը 1950 թվականին սինթեզվում էր որպես անտիհիստամինային պրեպարատ, որի ազդեցությունը հայտնաբերվել է 1952 թվականին նախնական փորձարկումներ կատարելիս։ 1953 թվականից սկսած ամինազինը դուրս եկավ շուկա և մեծ տարածում գտավ անզգայացման ազդեցությունը մեծացնող և որպես հանգստացնող միջոց, ինչպես նաև օգտագործվում էր շիզոֆրենիայի ժամանակ ։ Որպես նեյտրոլեպտիկ պրեպարատ օգտագործվում էր նաև ռեզերպին ալկալոիդը, որը այնուհետև իր տեղը զիջեց ավելի էֆեկտիվ պրեպարատի, որն ուներ ավելի ցածր հոգեմետ ակտիվություն։ 1958 թվականին հայտնվեցին առաջին սերնդի այլ հոգեմետ դեղեր՝ հալոպերիդոլ, տրիֆլուոպերազին, թիոպրոպերազին և այլն ։
Նեյտրոլեպտիկ տերմինը (հին հունարենից թարգմանաբար նշանակում է  νευρον- նյարդ, նյարդային համակարգ, ληψη- հետ պահում) հաճախ օգտագործում են որպես հոգեմետ պրեպարատների առաջին սերնդի անվանում, այսպես կոչված տիպիկ (դասական) հոգեմետներ։ Նեյտրոլեպտիկ տերմինը առաջարկվել է 1967 թվականին, երբ մշակվել է դասակարգումը առաջին հոգեմետ միջոցների, և վերաբերում էր հիմնականում պրեպարատներին, որոնք ունեին ոչ միայն արտահայտված հոգեմետ ազդեցություն, այլ ընդունակ են նաև առաջացնել բնորոշ նյարդաբանական (էքստրապիրամիդային) խանգարում՝ նեյտրոլեպտիկական պարկինսոնիզմ, ակատիզիա, դիստոնիա և այլն։
Հիմանականում այս կողմնակի էֆեկտները զարգանում են հոգեմետ դեղերի ընդունման ֆոնի վրա, ինչպիսիք են՝ հալոպերիդոլը, ամինազինը և տրիֆտազինը, և հաճախակի ուղեկցվում են հոգեկան կողմնակի ազդեցություններով՝ ընկճվածությամբ, արտահայտված վախով և տագնապով, էմոցիոնալ անտարբերությամբ։
Նախկինում նույնիսկ համարվում էր, որ հոգեմետ էֆեկտի զարգացումը հնարավոր չէ առաջանա առանց նյարդաբանական խանգարումների, և, որ թերապևտիկ էֆեկտը կարելի է համեմատել նեյտրոլոգիական կողմնակի գործողության արտահայտվածությամբ։ Սակայն հետագայում հայտվեցին նոր շարքի պրեպարատներ՝ կլոզապին, ռիսպերիդոն, օլանզապին, կվետիապին, ամուլսպրիդ, զիպրազիդոն, արիպիպրազիդոլ և այլն, որոնք առաջացնում են զգալիորեն քիչ կողմնակի էֆեկտներ նեյտրոլեպտիկներին բնորոշ (առաջին հերթին նյարդաբանական սահմանում)։ Ատիպիկ պրեպարատների (ատիպիկ նեյտրոլեպտիկ) հայտնվելը կասկածի տակ դրեց նեյտրոլեպտիկ տերմինի նախկին նշանակությունը։ Այդ տերմինի փոխարեն տվյալ պրեպարատների վերաբերյալ հաճախ օգտագործում են <<հոգեմետ>> տերմինը։
Ավելի վաղ նեյտրոլեպտիկները կոչվում էին նաև «մեծ հանգստացնողներ» (major tranquilizers), կամ «ատարատիկաներ» (ataractics), իրենց առաջացրած հանագստացնող ազդեցության պատճառով, քնաբեր և հատուկ անտարբերության վիճակը արտաքին ազդակների նկատմամբ («ատարակսիա»)։ Այդ անվանումը դուրս է եկել գործածությունից, քանի որ հանգստացնող և քնաբեր ազդեցությամբ օժտված են ոչ բոլոր նեյտրոլեպտիկները, այլ նրանցից մի քանիսը նույնիսկ օժտված են ակտիվացնող և էներգետիկ հատկությամբ, հատկապես փոքր չափաբաժների դեպքում։
1968 թվականին հայտնվեց կլոզապինը, ատիպիկ նեյտրոլեպտիկների խմբի նախահայրը, համարյա չառաջացնելով նյարդաբանական կողմնակի էֆեկտներ, իսկ 1980-ականների վերջին 1990-ական թվականների սկզբին ուրիշ ատիպիկ հոգեմետներ։ Սակայն, այն բանից հետո, երբ Ֆինլանդիայում 1970-ական թվականներին մահացան 16 հիվանդից 8-ը, որոնց մոտ կլոպազինի օգտագործումից զարգացել էր ագրանուլոցիտոզ, այդ պրեպարատը հեռացվեց ամերիկյան շուկայից՝ չնայած շարունակվեց օգտագործվել ուրիշ երկրներում։ 1990 թվականին ԱՄՆ-ում կրկին մտավ վաճառքի շուկա, քանի որ պարզվեց, որ այն էֆեկտիվ է շիզոֆրենիկ փսիխոզների դեպքում, և քիչ է հակված առաջացնելու կողմնակի երևույթներ։
Վերջին տվյալների համաձայն, հոգեմետների բաժանումը տիպիկների և ատիպիկների, հիմնված նրանց ֆարմակոլոգիական ազդեցության, հնարավոր է, որ արժե դիտարկել, քանի որ ատիպիկ նեյտրոլեպտիկները նշանակալիորեն տարբերվում են ազդեցության սկզբունքով, էֆեկտիվությամբ և կողմնակի էֆեկտներով։
Աղբյուրների վկայություն
Հիմնական հատկությունը հակաբիոտիկների համարվում է ախտանշանների վրա արդյունավետ ազդելու կարողությունը (զառանցանք, հարյուցինացիա, իլյուզիա, մտքի խանգարում, պահվածքի խանգարում, ագրեսիվություն, հոգեկան գրգռվածություն)։ Անկախ դրանից հակաբիոտիկները հաճախ նշանակվում են դեպրեսիայի կամ նեգատիվ սիմպտոմների (աուտիզմ, ապատո-աբուլիա, էմոցիոնալ շտկում, դեսոցիալականացում և այլն) բուժման համար։ Այնուամենայնիվ որոշ աղբյուրներում կասկածի տակ է առնված այդ միջոցների ազդեցությունը հազվադեպ սիմպտոմատիկայի վրա, որը մեկուսացված է արդյունավետից, էֆեկտիվ ատիպիկ հոգեմետներին վերաբերող սիմպտոմատիկային հետազոտություններ արված չէ ։ Ենթադրվում է, որ նրանք բացառում են այսպես կոչված երկրորդային նեգատիվ սիմպտոմատիկան՝ շնորհիվ զառանցանքի և հարուցինացիաների ռեդուկցիայի հոգեկան հիվանդների մոտ, դեղորայքային թուլացումը պարկինսոնիզմի ժամանակ, տիպիկ նեյտրոլեպտիկայից անցումը ատիպիկի կամ դեպրեսիվ սիմպտոմատիկայի թուլացումը։
Ամերիկյան հոգեբուժական ասոցիացիայի դիտողությամբ հոգեմետները չի կաչելի օգտագործել որպես պրեպարատ հոգեկան և վարքային սիմպտոմները բուժելու համար։ Ինչպես նաև չի կարելի հոգեմետ դեղերը օգտագործել անքնությունը բուժելու համար։ Որպես օրենք չի կարելի նաև օգտագործել մի քանի պրեպարատ միաժամանակ (բացառությամբ մեկ դեղորայքով բուժելու երեք անհաջող դեպքերի, ինչպես նաև երբ երկրորդ պրեպարատը նշանակվում է առաջինի չափաբաժինը նվազեցնելու դեպքում)։
Միաժամանակ երեք և ավելի նեյտրոլեպտիկներ չի կարելի օգտագործել ոչ մի պարագայում։ Տիպիկ և ատիպիկ նեյտրոլեպտիկներ չի կաչելի նշանակել միաժամանակ։
Դոզավորում
Մասնագետների մեծամասնությունը եկել է այն մտքին, որ շիզոֆրենիայով հիվանդների բուժման համար նեյտրոլեպտիկների օպտիմալ դոզան պետք է գտնվի 300-600 միլիգրամ սահմանում, հակառակ դեպքում հավանականությունը երկրորդական էֆեկտի մեծանում է։ Թույլատրելի առավելագույն դոզան հոգեմետների 1000 միլիգրամ է։ Ատիպիկ հոգեմետների օգտագործումը փոքր էֆեկտիվ դոզաների ռեժիմի որոշումը կայացվել է կլինիկական հետազոտությունների շնորհիվ (ի տարբերություն տիպիկ նեյտրոլեպտիկների,որոնք օգտագործվում են բարձր կամ շատ բարձր դոզաներով), պատճառներից մեկն է՝ ատիպիկների առավելությունը տիպիկների նկատմամբ ։ Հետազոտությունների տվյալների հիման վրա շատ հիվանդների մոտ 100-300 միլիգրամ դոզան ապահովում է լավացումը մի քանի օրվա ընթացքում, իսկ ավելի բարձր դոզաները չբարձրացնելով արդյունավետությունը, մեծացնում են երկրորդական ռեակցիաների էֆեկտը։ Վիճակի բարելավումը նեյտրոլեպտիկների օգտագործմամբ բարձր դոզաներով ավելի շատ կապված է սեդատիվ ազդեցությամբ, այլ ոչ թե հատուկ հոգեմետների ազդեցությամբ ։ Դոզայի բարձրացումը պետք է բարձրացնել 50-100 միլիգրամից ոչ ավել՝ օրվա ընթացքում, դոզայի միանգամից բարձրացումը կարելի է միայն վիճակի կտրուկ վատացման ժամանակ։ Օպտիմալ դոզաների հասցնելուց հետո բուժման կուրսի տևողությունը միջինում պետք է տևի 4-6 շաբաթ։ Թերապևտիկ բուժման բացակայության ժամանակ նեյտրոլեպտիկների 1500 միլիգրամ մեգադոզայի ընդունումը հազվադեպ է արդյունավետ լինում։ Մեգադոզաների ընդունումը արդարացված է այն դեպքում, երբ ավելի փոքր դոզաների օգտագործումը արդյունք չի տվել ։ Բարձր դոզաների իջեցումը պետք է սկսել հնարավորինս շուտ և աստիճանաբար, երբ բուժումը հասնում է իր արդյունքին։ Դոզան կարելի է իջեցնել օրական 100-500 միլիգրամ։ Ամենաշատ սխալները թույլ են տալիս նեյտրոլեպտիկների օգտագործման ժամանակ, նրանց դոզաների չարաշահման դեպքում։ Միջին դոզաները, ինչպես բարձրները՝ նույնպես տալիս են նույն ադյունավետությունը բուժման, իսկ վիճակի լավացումը համընկնում է դոզայի մեծացման հետ, հաճախ այն կապված է միայն նրա երկար օգտագործման հետ ։ Մեծ տարիք ունեցող հիվանդների խմբի համար պահանջվում է նեյտրոլեպտիկների ավելի ցածր դոզաներ ։
Դոզայի չարաշահում
Դոզայի չարաշահումը հիմնականում կախված է նեյտրոլեպտիկների հակաադրեներգիկ և հակախոլիներգիկ ազդեցությունից։ Այդ դրսևորումներից է ծանր էքստրապիրամիդային խախտումները, քնկոտությունը, մեդրիասը, խորը ջլային ռեֆլեքսների մարումը, տախիկարդիան (սրտի արագ աշխատանք), արտերիալ հիպոթենզիան, էպիլեպսիկ նոպաները, ատիպիկ փորոքային տախիկարդիան։
Հակացուցումներ
Հոգեմետ դեղերի ընդունման ընդհանուր հակացուցումները
Դ.Ե.Մ.Ի.
Դ.Ե.Մ.Ի. (Д.Е.М.И.), քաղաքային թատրոն-ստուդիա Օբնինսկում, ստեղծվել է 1986 թվականին։ Թատրոնն իր անվանումն ստացել է հիմնադրի` Օլեգ Դեմիդովի ազգանվան տառերից։
Պատմություն
Դ.Ե.Մ.Ի. թատրոն-ստուդիան հիմնադրվել է 1986 թվականի դեկտեմբերի 12-ին, ռեժիսոր Օլեգ Դեմիդովի կողմից։ Սկզբնապես թատրոնը կոչվել է «Վասիլյոկ»` ի պատիվ Անատոլի Վասիլևի, այնուհետև Դեմիդովի կողմից անվանափոխվել է` կոչվելով Դ.Ե.Մ.Ի.: Ստուդիան ստեղծվել է դպրոցական դրամատիկական խմբակի հիմքի վրա և քաղաքային կարգավիճակ է ստացել այն բանից հետո, երբ խմբակի բեմադրած ներկայացումը դիտել է Օբինսկի առաջին քաղաքապետ, թատերասեր Յուրի Կիրիլովը ։
Դ.Ե.Մ.Ի. ներկայացումները անցկացվում են մանկապատանեկան ստեղծագործական «Էվրիկա» կենտրոնում (Լենինի պողոտա, 131)։ 2011 թվականին Դեմիդովը այնպես է խոսել թատերական իր տարածության մասին.
Ծանոթագրություններ
Կատեգորիա:Ռուսաստանի թատրոններ
Սուրբ Հակոբ եկեղեցի (Փոքր Խանչալի)
Սուրբ Հակոբ եկեղեցի, հայկական առաքելական եկեղեցի Վրաստանի Սամցխե-Ջավախեթի մարզի Նինոծմինդայի մունիցիպալիտետում գտնվող Փոքր Խանչալի գյուղում։ Եկեղեցու հիմնադրման մասին ստույգ տեղեկություններ առայժմ հայտնի չեն ։
Պատմություն
Եկեղեցու մասին հիշատակություններ հանդիպում են սկսած 1850-ական թվականներից։ 1875 թվականին հիմնովին վերաշինվել է։ Արևմտյան ճակատը սրբատաշ քարից է, իսկ մնացածը՝ կոփածո քարից ։
Ճարտարապետություն
Եկեղեցու արտաքին չափերն են՝ 16,80 x 10,33 մ, պատերի հաստությունը՝ 90 սմ։ Երկթեք ծածկի տակ գտնվող տանիքը ներսից պահում են երկու զույգ բոլորաձև սյուներ։ Միակ մուտքը շինության արևմտյան կողմից է։ Հյուսիսային պատի մեջ պահպանվում է մկրտարանի` միակտոր քարից կերտված ավազանը ։
Ծանոթագրություններ
Կատեգորիա:Եկեղեցիներ Կատեգորիա:Վանքեր Կատեգորիա:Մշակութային ժառանգություն Կատեգորիա:Հայկական ճարտարապետություն Կատեգորիա:Հայ Առաքելական Եկեղեցի Կատեգորիա:Ախալքալաքի շրջան Կատեգորիա:Վրաստանի հայոց թեմ Կատեգորիա:Հայ առաքելական եկեղեցու Վիրահայոց թեմի վանքեր և եկեղեցիներ
Ջեյմս Ուոթսոն
Ջեյմս Դյուի Ուոթսոն (James Dewey Watson, ), ամերիկացի կենսաքիմիկոս։ ԱՄՆ-ի Ազգային ԳԱ (1962), Արվեստների և գիտությունների ամերիկյան ակադեմիայի (1957), Դանիայի թագավորական ԳԱ (1962) անդամ։ Ավարտել է Չիկագոյի համալսարանը (1947)։ Աշխատել է Կոպենհագենի (1950-1951), Քեմբրիջի (1951-1953, 1955-1956) համալսարաններում, Կալիֆոռնիայի տեխնոլոգիական ինստիտուտներում (1953-1955)։ 1956 թվականից կենսաբանություն է դասավանդել Հարվարդի համալսարանում (1961 թվականից՝ պրոֆեսոր)։ 1962 թվականից ԱՄՆ-ի նախագահի խորհրդատուն է գիտության գծով։ 1968 թվականից՝ Քոլդ-Սփրինգ-Հարբորի (Նյու Յորքի նահանգ) քանակական կենսաբանության լաբորատորիայի տնօրեն։ Աշխատանքները հիմնականում վերաբերում են ԴՆԹ-ի կառուցվածքի, ՌՆԹ-ի դերի ուսումնասիրությանը սպիտակուցի կենսասինթեզի ժամանակ։ 1953 թվականին, Ֆրենսիս Քրիքի հետ միասին, առաջարկել է ԴՆԹ-ի տարածական կաոուցվածքի մոդել, որի շնորհիվ հնարավոր դարձավ առաջ քաշել վարկած ԴՆԹ-ի ինքնավերարտադրման (ռեպլիկացիա) մասին։ Ուսումնասիրել է նաև վիրուսների կառուցվածքը և դրանց դերը չարորակ նորագոյացությունների առաջացման ժամանակ։ Նոբելյան մրցանակ 1962 թվական, Ֆ․ Քրիքի, Մ․ Ուիլկինսի հետ միասին։
Ծանոթագրություններ
Կատեգորիա:Ամերիկացի կենսաքիմիկոսներ Կատեգորիա:Բժշկության կամ ֆիզիոլոգիայի բնագավառում Նոբելյան մրցանակի դափնեկիրներ Կատեգորիա:Նոբելյան մրցանակի դափնեկիրներ Կատեգորիա:Չիկագո քաղաքում ծնվածներ Կատեգորիա:Ամերիկացի նոբելյան մրցանակակիրներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Լոնդոնի թագավորական միության արտասահմանյան անդամներ Կատեգորիա:Ռուսաստանի գիտությունների ակադեմիայի արտասահմանյան անդամներ Կատեգորիա:Չիկագոյի համալսարանի շրջանավարտներ Կատեգորիա:Գիտական ռասիզմ Կատեգորիա:Ամերիկացի կենսաբաններ Կատեգորիա:Ամերիկացի կենդանաբաններ Կատեգորիա:Ամերիկացի բժիշկներ Կատեգորիա:Ամերիկացի քիմիկոսներ Կատեգորիա:Ամերիկացի ֆիզիկոսներ Կատեգորիա:Ակադեմիկոսներ Կատեգորիա:Հարվարդի համալսարանի դասախոսներ Կատեգորիա:ԽՍՀՄ ԳԱ իսկական անդամներ Կատեգորիա:ԽՍՀՄ ԳԱ արտասահմանյան անդամներ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի աթեիստներ Կատեգորիա:Time-ի վարկածով «Տարվա մարդ» ճանաչվածներ
Ելանա
Ելանա (Елана), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կումզերսկի ծովի ափում։ Գետի երկարությունը 15 կմ է։ Ելանաի ակունքը գտնվում է անտառում, 10 կմ հարավ-արևմուտք Կումժա գյուղի մոտ։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Հարավարևելյան Ասիայի պետությունների ասոցիացիա
Հարավարևելյան Ասիայի պետությունների ասոցիացիա (Association of South East Asian Nations-ASEAN), ռեգիոնալ կազմակերպություն, որի կազմի մեջ մտնում են Թաիլանդը, Ինդոնեզիան, Մալայզիան, Սինգապուրը, Ֆիլիպինները։ Ստեղծվել է 1967 թվականին։ Հռչակել է մասնակից երկրների տնտեսական, սոցիալական ու մշակութային համագործակցության զարգացումը, երկրագնդի այդ շրջանում «խաղաղության և կայունության» հաստատումը։ Ղեկավար մարմիններն են՝ արտաքին գործ, մինիստրների ամենամյա նստաշրջանը, նստաշրշանների միշև՝ Մշտական կոմիտեն։ Բացի այդ, գործում են 11 ճյուղային կոմիտեներ։ «Ընդհանուր շուկայի» երկրների և ասոցիացիայի մասնակից երկրների միշև առևտուրն ընդլայնելու նպատակով ստեղծվել է կազմակերպության ժնևյան կոմիտե։ ԱՍԵԱՆ-ի գործունեության վրա ազդում է այն հանգամանքը, որ նրա անդամների մեծ մասը կապված է Հարավ-Արևելյան Ասիայի պրոիմպերիալիստական խմբավորումների հետ։
Անդամ պետություններ
1967: Ինդոնեզիա, Մալայզիա, Ֆիլիպիններ, Սինգապուր, Թաիլանդ հիմնադիր.
1984: Բրունեյ
1995: Վիետնամ
1997: Լաոս և Մյանմար
1999: Կամբոջա
2022: Արևելյան Թիմոր
Ստեֆանի Ռոմանով
Ստեֆանի Ռոմանով (Stephanie Romanov, ), ամերիկացի դերասանուհի և ֆոտոմոդել։
Կենսագրություն
Ստեֆանին ծնվել է 1969 թվականի հունվարի 24-ին Լաս Վեգասում։ 15 տարեկանից սկսել է իր մոդելի կարիերան։ Նա առավել հայտնի է «Անգել» ֆիլմում կերտած իր դերով ։ Նկարահանվել է Ջո Քոքերի գովազդային վիդեոում։
Անձնական կյանք
2001 թվականի դեկտեմբերի 26-ին ամուսնացել է պրոդյուսեր Նիք Վեկսլերի հետ։ 2005 թվականի հունիսի 1-ին ծնվել է նրանց առաջնեկը՝ Լիլի Անդրեա Ռոմանով Վեկսլերը։
Արտաքին հղումներ
Կատեգորիա:1969 ծնունդներ Կատեգորիա:Հունվարի 24 ծնունդներ Կատեգորիա:Ամերիկացի դերասանուհիներ Կատեգորիա:Ֆոտոմոդելներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի մոդելներ Կատեգորիա:21-րդ դարի ամերիկացի դերասանուհիներ
Կարապետ Աֆրիկյանի ամառանոց
Կարապետ Աֆրիկյանի ամառանոց, բնակելի տուն, որ գտնվում է Երևանի Ծովակալ Իսակովի փողոցում։ Երկհարկանի շենքը կառուցվել է 19-20-րդ դարերում, ճարտարապետ՝ Վասիլի Միրզոյան ։
Տեղադրություն
Գտնվում է Ծովակալ Իսակովի 3 հասցեում։ Ամառանոցը տեղակայված է Երևանի հարավ-արևմուտքում՝ Հրազդան գետի աջ ափի այգիներում՝ որպես արվարձանային տուն։
Պատմություն
1921 թվականի սեպտեմբերին ամառանոցում հյուրընկալվել է հայկական մտավորականության ներկայացուցիչների խումբը, նրանց թվում էին Հ. Թումանյանը, Լեոն, Դ. Դեմիրճյանը, որոնք եկել էին Թիֆլիսից Հայաստանի օգնության կոմիտեի հերթական հավաքույթին (սեպտեմբերի 13-20)։
Ծանոթագրություններ
Կատեգորիա:Երևանի շենքեր և կառույցներ Կատեգորիա:19-րդ դարի հիմնադրումներ Երևանում Կատեգորիա:20-րդ դարի հիմնադրումներ Երևանում Կատեգորիա:20-րդ դարում կառուցումն ավարտված շենքեր և կառույցներ Կատեգորիա:Հին Երևան
Ժուկովա (գետ, թափվում է Տոշկինի ջրամբար)
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Հնգագիծ
Հնգագիծ կամ պենտագրամ (πεντάγραμμον, πέντε — «հինգ» и γράμμα — «գիծ»), հնչյունների բարձրության գրառմանը հատկացված հորիզոնական հինգ գծերի համակարգ։ Նոտաները գրվում են գծերի վրա և գծամիջերում, որոնք, հնգագծի սկզբում դրվող բանալուն համապատասխան, ստանում են հնչյունների որոշակի բարձրություն դրսևորելու նշանակություն։ Կիրառվում են նաև լրացուցիչ՝ «օժանդակ» գծեր։
Տես նաև
Կատեգորիա:Կրոնական խորհրդանիշներ Կատեգորիա:Երկրաչափական մարմիններ Կատեգորիա:Օկուլտականություն Կատեգորիա:Բժշկական խորհրդանիշներ
Ռիչարդ Կրեշո
Ռիչարդ Կրեշո (Richard Crashaw, ), անգլիացի բանաստեղծ, ուսուցիչ, Բարձր եկեղեցու անգլիկան հոգևորական և հռոմեական կաթոլիկություն ընդունած անձ, ով 17-րդ դարի անգլիական գրականության մետաֆիզիկական պոեզիայի ականավոր բանաստեղծների շարքին է դասվել։ Կաթոլիկություն է ընդունել և Իտալիայում ստացել եկեղեցական պաշտոն, որտեղ էլ մահացել է։
Կենսագրություն
Կրեշոն պուրիտանական հավատալիքներով հայտնի անգլիական աստվածաբան, բանաստեղծ Վիլիամ Կրեշոյի (1572-1626) որդին է եղել, ով կաթոլիկության դեմ հանդես եկող պամֆլետիստի և բանավիճողի մեծ հեղինակություն է վայելել։ Կրեշոյի ծննդյան ստույգ ամսաթիվը և մոր անունը հայտնի չէ, բայց հայտնի է, որ նա ծնվել է կամ 1612 թվականին Քրիստոսի գալուստի տոնի (Advent Season) շրջանում, կամ 1613 թվականի հունվարի 6-ին, Քրիստոսի հայտնության տոնի շրջանում ։
Կրթություն
Երիտասարդ Ռիչարդի վաղ դաստիարակության մասին միանշանակ ոչինչ հայտնի չէ, այնուամենայնիվ տեսակետ կա, որ նա օգվել է իր հոր անձնական գրադարանից, որը պարունակել է բազմաթիվ կաթոլիկ գործեր և համարվել է «ժամանակի լավագույն մասնավոր աստվածաբանական գրադարաններից մեկը» ։ Վաղ հասակում նա հավանաբար ազդվել է Բերնարդ Քլերվոսացու «Երգ-երգոց քարոզից», ուշ միջնադարյան բաստեղծուհի Եկատերինա Սիենացու կյանքի պատմությունից, Բրիջիթ Շվեդացու  և Ռիչարդ Ռոլլի գրքերից ։ Հոր մահից հետո Կրեշոն սովորել էր Չարթերհաուս դպրոցում և Քեմբրիջի համալսարանի Փեմբրոկ քոլեջում։ Կրեշոն աստիճան ստանալուց հետո դասավանդել է Փիթերհաուսում՝ Քեմբրիջում և սկսել է հրատարակել կրոնական պոեզիա, որն արտահայտել է նրա հստակ քրիստոնեական խորհրդապաշտական բնույթը և ուժեղ քրիստոնեական հավատը։
Հոգևոր գործունեություն
Կրեշոն անգլիկան եկեղեցում նշանակվել է հոգևորական և իր աստվածաբանության մեջ ու պրակտիկայում ընդգրկել էր Արքբիշոպ Լաուդի կողմից սահմանված Բարձր եկեղեցու ծիսական բարեփոխումները։ Անգլիական պուրիտանականների (մաքրակրոններ) շրջանում Կրեշոն տխրահռչակ հոգևորականի համբավ է ունեցել մի շարք այնպիսի պատճառներով, ինչպիսիք են՝ եկեղեցին զարդարելու նպատակով կրոնական արվեստն օգտագործելը, Կույս Մարիամին նվիրվածությունը, Կաթոլիկական հանդերձ կրելը և այլն։ Այնուամենայնիվ, այդ տարիների ընթացքում, Քեմբրիջի համալսարանն այսպիսի նախադեպերի և անգլիական Ռոյալիստների քաղաքականության օրրան է եղել։ Երկու թևի կողմնակիցներն էլ բռնի հետապնդվել են պուրիտանական ուժերի կողմից, ինչպես Անգլիայի քաղաքացիական պատերազմի ժամանակ (1642-1651), այնպես էլ դրանից հետո։
Ստեղծագործություն
Կրեշոյի «Քայլեր դեպի տաճար» պոեմների մեծ մասն առավելապես բաղկացած են Փրկչին, Կույս Մարիամին և Մարիամ Մագդաղենացուն ուղղված աղերսալի կոչերից։ Կրեշոյի ստեղծագործությոններից ազդվել են Անգլիայի բազմաթիվ բանաստեղծներ, որոնց թվում՝ առավելապես  Սամուել Քոլրիջը։
Կրեշոյի պոեզիան, չնայած հաճախ դասվում է ժամանակակից անգլիական մետաֆիզիկական բանաստեղծների ստեղծագործությունների շարքին, այնուամենայնիվ, ընդհանուր եզրեր ունի բարոկկո բանաստեղծների ստեղծագործությունների հետ և մասամբ զգացվում է իտալական և իսպանական միստիկ ստեղծագործողների ազդեցությունը։ Նա զուգահեռներ է անցկացնում «բնության ֆիզիկական գեղեցկությունների և գոյության հոգևոր նշանակության միջև» ։ Ըստ որոշ տեսակետների, նրա աշխատանքը շեշտադրում է կատարում «կյանքի ոչ մեծ շնորհների և կրոնի խորը ճշմարտությունների նկատմամբ սիրո վրա, թեև նա, կարծես, հավիտյան մտահոգ է իրերի գաղտնի կառուցվածքով» ։
Առանձնահատկություն
Կրեշոյի միստիկ տրամադրությունը չափազանցության ոչ մի ձևի առջև կանգ չի առել, բայց ինչպես ասել է նրա քննադատներից մեկը, «չնայած իր բոլոր աբստրակցիաներին, փոխաբերություններին և ապաթարց ներին, Կրեշոն հազվադեպ էր ձանձրալի լինում»։ Կրեշոյի ստեղծագործությունների ժողովածուն բազմիցս լույս է տեսել Լոնդոնում (1858, 1872 և 1900) ։
Արտաքին հղումներ
Կատեգորիա:Անգլիացի բանաստեղծներ Կատեգորիա:Քեմբրիջի համալսարանի շրջանավարտներ Կատեգորիա:Անգլիացի մանկավարժներ Կատեգորիա:Անգլիացի գրողներ
Հարավ-ռուսական բանվորական միություն
«Հարավ-ռուսական բանվորական միություն» (Южно-русский рабочий союз), «Չոռնի պերեդել»-ի (Чёрный передел) նախկին անդամներ Ելիզավետա Կովալսկայայի և Նիկոլայ Շչեդրինի կողմից 1880 թվականի գարնանը Կիևում հիմնված բանվորական քաղաքական կազմակերպություն։ Ունեցել է տարբեր ազգության մի քանի հարյուր անդամ։ «Միության» կորիզը՝ խմբակը (10 մարդ), կապեր էր հաստատել «Արսենալ» գործարանի, երկաթուղային արհեստանոցների, տպարանների բանվորների հետ։ «Միության» առաջին ծրագիրը հիմնականում կրկնել է «Չոռնի պերեդել» ծրագրի դրույթները, շուտափույթ «ժողովրդական հեղափոխություն», որի գլխավոր նպատակն է «տնտեսական հեղաշրջումը» (հողի, գործարանների հանձնումը ժողովրդին, հասարակական արտադրության. վերակառուցում՝ ասոցիացիաների հիման վրա), որից հետո Կմտցվեն դեմոկրատական ազատություններ, բանակը կփոխարինվի տեղական ժողովրդի աշխարհազորներով։ Ծրագիրն առաջ էր քաշում «գործարանային տեռորը» (սարքավորումների փչացում, գործարանատերերի, վարպետների ծեծ ու սպանություն), որով իբրև հասնելու էին աշխատավարձի բարձրացման, աշխատանքային օրվա կրճատման և գործադուլների իրավունքի ձեռքբերման)։ Ծրագիրը ընդունում էր նաև անհատական տեռորը։
1880 թվականի հոկտեմբերին, Շչեդրինի և Կովալսկայայի բանտարկությունից հետո, «Միության» գլուխ կանգնեցին Ի. Ն. Կաշինցեը, Մ. Ն. Բոգոմոլեցը, Պ. Օ. Իվանովը և Ա. Ի. Պրեոբրաժենսկին, որոնց մշակած երկրորդ ծրագիրը առավելությունը տալիս էր բանվորների շրջանում տարվող պրոպագանդային ու ագիտացիային և բացասական վերաբերմունք էր դրսևորում տեռորի նկատմամբ։ 1881 թվականի սկզբին «Միությունը» տապալվեց, իսկ դրա 10 ղեկավարները դատապարտվեցին տաժանակրության ու աքսորի։
Կատեգորիա:Ռուսաստանի պատմություն Կատեգորիա:Կիևի պատմություն
Կիխտ (գետ)
Կիխտ (Кихть), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կուբենա գետի աջ ափում՝ 14 կմ հեռավորության վրա։ Գետի երկարությունը 70 կմ է։ Ակունքը գտնվում է հյուսիս-արևմտյան եզրին Պադալիխա ճահճի մոտ։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Հիդրոֆոբ կոլոիդներ
Հիդրոֆոբ կոլոիդներ, դիսպերս համակարգեր, որոնցում դիսպերսված նյութը թույլ է փոխազդում դիսպերս միջավայրի (ջրի) հետ։
Կատեգորիա:Կոլոիդային քիմիա
Մեծ Բրիտանիայի տնային առաջնություն 1934/1935
1934/1935 մրցաշրջանի Մեծ Բրիտանիայի տնային առաջնությունը քառասունյոթերորդն էր։ Հաղթանակը կիսեցին յի և յի հավաքականները։
Ուժեղ մեկնարկեցին անգլիացիներն ու իռլանդացիները, ովքեր հաղթեցին համապատասխանաբար գործող չեմպիոն ուելսցիներին և շոտլանդացիներին։ Հաջորդ խաղում հաղթելով ուելսցիներին, շոտլանդացիները բարելավեցին իրենց մրցաշարային գործերը։ Անգլիացիները հաղթեցին իռլանդացիներին՝ վերածվելով մրցաշարի ֆավորիտների։ Վերջին փուլում իռլանդացիներին չեմպիոնական պայքարին միանալու համար հարկավոր էր հաղթել ուելսցիներին, սակայն նրանք արտագնա խաղում պարտվեցին 3։1 հաշվով և ուելսցիների հետ կիսեցին երրորդ տեղը։
Մրցաշարի ելքը վճռվեց Գլազգոյում կայացած մրցավեճում, որում շոտլանդացիների դեմ խաղում անգլիացիներին անգամ ոչ-ոքին կպարգևեր միանձնյա չեմպիոնություն։ Սակայն դա նրանց չհաջողվեց՝ Դուգլաս Դունկանի երկու գոլերը պարգևեցին հաղթանակ շոտլանդացիներին և անգլիացիների հետ չեմպիոնությունը կիսելու հնարավորություն։
Մրցաշարային աղյուսակ
Հաղթանակի համար շնորհվում էր 2 միավոր, ոչ-ոքիի համար՝ 1։
Ռմբարկուներ
<div style="-moz-column-count: 3; -webkit-column-count: 3; -o-column-count: 3; -ms-column-count: 3; column-count: 3;">
1 գոլ
Կատեգորիա:Ֆուտբոլի Միացյալ Թագավորության տնային առաջնություն Կատեգորիա:1934 ֆուտբոլում Կատեգորիա:1935 ֆուտբոլում
Սարգիս Հովսեփյան (բժիշկ)
Սարգիս Գալուստի Հովսեփյան (1888, Կ. Պոլիս - 1975), հայ բժիշկ, ՀԽՍՀ վաստակավոր բժիշկ, ստացել է «Աշխատանքային կարմիր դրոշի» և Լենինի շքանշաններ։
Կենսագրություն
Ծնվել է 1888 թվականին Կ. Պոլսի Միջագյուղ թաղամասում։ Պապը՝ Սարգիս Հովսեփյանը (Ուսուպենց), Բուրսայի նահանգի Նիկոմիդիայի գավառակի Գեյվեի շրջանի դատավորն է եղել, իսկ հայրը՝ Գալուստ Հովսեփյանը, Օսմանյան կայսրությունում նոր զարգացող շերամապահության հիմնադիրներից մեկը։
Սարգիսը սովորել է Կ. Պոլսի Գաղատիա թաղամասի Կեդրոնական վարժարանում։ Լինելով քաղաքի այդ տարվա երկու գերազանցիկներից մեկը, ավարտական դիպլոմն ստացել է քաղաքապետի ձեռքից՝ արժեքավոր գրքերի մի տրցակ նվեր ստանալով։
1914 թվականին վերադառնալով Թուրքիա` նշա­նակ­վել է Տրապիզոնի նահանգի Թեր­մե գա­վա­ռի քա­ղա­քա­պե­տա­րա­նի բժիշկ։
1914 թվականին` Առաջին համաշխարհային պատերազմի ժամանակ զորակոչվել է օսմանյան բանակ և զինվորական բժիշկ ծառայել։ Սարիղամիշի ռազմաճակատում մի թուրք զինվոր (որին բուժել էր) նրան զգուշացրել է, որ բոլոր հայ զինվորականները գաղտնի հրամանով դատապարտվել են մահվան և լուսաբացին բոլորին սպանելու են։ Սարգիս Հովսեփյանն ընկերոջ՝ բժիշկ Արշակ Պողոսյանի հետ գիշերով փախել է զորամասից ու գերի հանձնվել ռուսական կողմին։ Հաջորդ օրը դասալիքներից յուրաքանչյուրի գլուխը 50000 ոսկի գնահատումով ազդագրերը տարածվել են ամենուր։ Հետագայում նրանք անհետ կորած են համարվել։ Բժիշկներին ռազմագերիների հետ տեղափոխելեն Թիֆլիս և բանտարկել։ Եռամսյա բանտարկությունից հետո նրանց ուղարկել են հարկադրական աշխատանքի՝ Նաֆթլուղի զինվորական լազարեթում։
1915 թվականի մարտին Ամենայն հայոց կաթողիկոս Գևորգ Ե-ի միջնորդությամբ բժիշկները ազատվել են գերությունից, տեղափոխվել Վաղարշապատ (Էջմիածին) և բժշկական օգնություն ցուցաբերել սովից ու հիվանդություններից տառապող ավելի քան 75 000 գաղթականներին։
1915 թվականի սեպտեմբերին Սարգիսը տեղափոխվել է Դիլիջան և «Հա­մա­ռու­սա­կան քա­ղաք­նե­րի մի­ու­թյուն» կազմակերպության գծով գաղթականական հիվանդանոցներ ու որբանոցներ հիմնել։
1916 թվականի ամռանը՝ Կարինի ռուսական գրավումից հետո, Կարինի քաղաքային հիվանդանոցի գլխավոր բժիշկ է նշանակվել։ Հետո տեղափոխվել է Թիֆլիս, ապա գլխավոր բժիշկ աշխատել հաջորդաբար Վաղարշապատի, Դիլիջանի, Իջևանի հիվանդանոցներում։
1918 թվականի ժանտախտի և «իս­պա­նա­կան» հա­մա­ճա­րակ­ների ժամանակ հազարավոր գաղթականների կյանքն է փրկել։
1918 թվականի հունվարին Իջևանի հիվանդանոցի իր բնակարանում 4 օր թաքցրել է Ստեփան Շահումյանին և, դեղերով լեցուն արկղներով բեռնավորված իր «Ֆիատ» ավտոմեքենայում թաքցնելով, նրան փախցրել Թիֆլիս։
1920 թվականի դեկտեմբերին տեղափոխվել է Շամշադին և Բերդ ավանում շրջանի առաջին հիվանդանոցը հիմնադրել ու կազմակերպել։ Այնուհետև հիվանդանոցի հիմքի վրա սկսել է շրջանի համար ապագա բուժքույրերի ուսուցման գործը։ 1921 թվականին եռանդուն մասնակցություն է ունեցել Հայաստանում մա­յի­սյան շար­ժում­նե­րին, համագործակցել լեգենդար Ենոք Մկրտումյանի, Աղասի Վարդանյանի և ուրիշների հետ։ 1930-ական թվականների դժնի տարիներին, շատերի պես նա էլ զերծ չի մնացել հետապնդումներից։ Նրան մի քանի անգամ կարողացել են փրկել, թաքցնել, անունը հանել ձերբակալության կամ աքսորի ենթակա անձանց ցուցակներից։ Նրան նույնիսկ փորձել են դավադրաբար սպանել։
Մինչև 1948 թվականը եղել է Շամ­շա­դի­նի հիվանդանոցի գլխավոր բժիշկը, միաժամանակ կատարելով առողջապահության բաժնի վարիչի և պետական սանիտարական տեսուչի պարտականությունները։ Իր իսկ ստեղծած բուժաշխատողների անձնակազմի հետ մեծ գործ է կատարել շրջանի առողջապահական գործը բարելավելու ուղղությամբ։ Հիմնադրել է հիվանդանոցներ, ծննդատներ, բժշկական տեղամասեր, սանէպիդկայան, բաղնիքներ, բուժքույրական դասընթացներ, պայքարել տարաբնույթ համաճարակների դեմ և այլն։ Հետագայում աշխատել է շրջանի տրոպիկական կայանի վարիչ, բժիշկ-ինֆեկցիոնիստ և այլն։
1928 թվականից ի վեր վերապատրաստման ու կատարելագործման մի քանի դասընթացներ է անցել Լենինգրադում։ Հանրապետական և միութենական բազմաթիվ գիտաժողովների է մասնակցել։ Մտերիմ է եղել իր ժամանակի մեծանուն բժիշկներ Քրիստափոր Փիրումյանի, Հարություն Միրզա-Ավագյանի, Լևոն Հովհաննիսյանի, Համբարձում Քեչեկի և ուրիշների հետ։ Բժշկական գործունեությանը զուգահեռ հետաքրքրվել է նաև հանրապետության քաղաքական անցուդարձով։ Եղել է Հայաստանում ամենաերկար (68 տարի) աշխատանքային ստաժ ունեցող բժիշկը։ 13 անգամ ընտրվել է Շամշադինի շրջանային խորհրդի դեպուտատ և 25 տարի եղել շրջխորհրդի գործադիր կոմիտեի անդամ։
Պարգևներ
Պարգևատրվել է «Աշ­խա­տան­քա­յին կար­միր դրո­շի» և Լենինի շքանշաններով, արժանացել վաստակավոր բժշկի և ԽՍՀՄ առողջապահության գերազանցիկի կոչումների։ Հրաշալի տիրապետել է 8 լեզուների, այդ թվում արաբերենին և օսմաներենին։ Եղել է նվիրված ամուսինև հոգատար հայր, որի բոլոր 5 զավակները՝ 2 որդիներն ու 3 դուստրերը բարձրագույն կրթություն են ստացել։
Հիշատակ
2010 թ. նո­յեմ­բե­րի 11-ին Բերդ քա­ղա­քում կա­յա­ցել է Սար­գիս Հով­սե­փյա­նի անու­նով փո­ղոց ան­վա­նա­կո­չե­լու և նրա հու­շար­ձա­նի բաց­ման հան­դի­սա­վոր արա­րո­ղու­թյու­նը։
Երևանի Սարյան փողոցում տեղադրվել է Սարգիս Հովսեփյանի հիշատակը հավերժացնող հուշատախտակ։
Աղբյուրներ
Կատեգորիա:Հայ բժիշկներ Կատեգորիա:1888 ծնունդներ Կատեգորիա:Կոստանդնուպոլիս քաղաքում ծնվածներ Կատեգորիա:1975 մահեր Կատեգորիա:Աշխատանքային կարմիր դրոշի շքանշանի ասպետներ Կատեգորիա:ՀԽՍՀ վաստակավոր բժիշկներ Կատեգորիա:Լենինի շքանշանի ասպետներ
Հիդրոքինոն
Հիդրոքինոն, պ-հ լուկօքսիբենզոլ, C6H4 (OH)2, անգույն բյուրեղային նյութ է, հալման ջերմաստիճանը՝ 170,3 °C, խտությունը՝ 1358 կգ/մ³։ Լավ է լուծվում սպիրտում, եթերում, վատ՝ բենզոլում։ 100 գ ջրում լուծվում Է 5,7 գ (15 °C)։ Ուժեղ վերականգնիչ է։ Ստանում են քինոնը վերականգնելով և այլ եղանակներով։ Օգտագործվում է լուսանկարչության մեջ, վերլուծական քիմիայում։ Հիդրոքնոն պոլիմերման արգելակիչ է և շատ ներկանյութերի ստացման ելանյութ։ Առաջինն ստացել է գերմանացի քիմիկոս Ֆ. Վյուերը, 1844 թվականին։
Կատեգորիա:Ֆենոլներ Կատեգորիա:Վերականգնիչներ Կատեգորիա:Լուսանկարչական ռեակտիվներ
Օտզովիստներ
Օտզովիստները պահանջում էին Պետական Դումայից ետ կանչել (отозвать – այստեղից էլ՝ անվանումը) սոցիալ-դեմոկրատ պատգամավորներին,
Օտզովիստների դիրքորոշում Լենինը անվանեց ռուսական առաջին հեղափոխության ժամանակաշրջանի «հեղափոխական խոսքերը պահելու (պահածոների մեջ) տակտիկա»։
Մենշկիկներն ուղղակիորեն առաջարկում էին լուծարել խմբավորումը։ Լենինն օտզովիզմը բնութագրում էր որպես «լիկվիդատորություն, ձախից», «լիկվիդատորության սաղմ», «շուռ տված մենշևիզմ»։ 1909 թվականի հունիսին «Պրոլետարի» թերթի ընդլայնված խմբագրության խորհրդակցությունը հայտարարեց, որ բոլշևիզմն ընդհանուր ոչինչ չունի օտզովիզմի և ուլտիմատիզմի (Օտզովիստների տարատեսակություն) հետ և կոչ արեց անզիջում պայքար մղել այդ թեքումների դեմ։ Օտզովիստների առաջնորդ Բոգդանովը վտարվեց բոլշևիկների շարքերից։
Գրականություն
Կատեգորիա:ՌՍԴԲԿ
Նյոյի սյուր Սեն
Նյոյի սյուր Սեն (Neuilly-sur-Seine)՝ համայնք Օ-դը-Սեն դեպարտամենտում, հարավում կից է Բուլոնյան անտառին, Փարիզի արևմտյան ծայրամասին։ Բնակչությունը՝ 60 հազար 341 մարդ (2008 թվականի տվյալներով) ։
Նյոյի գլխավոր փողոցը Շառլ դե Գոլի անվան պողոտան է, որը հանդիսանում է Ելիսեյան դաշտերի շարունակությունը։ Սենայով դեպի Նյոյի տարածված է 18-րդ դարի կամուրջ՝ այն ժամանակների ինժեներական մտքի ակնառու հուշարձանը։ (լայնացրել են 1935-1940-ական թվականներին)։ Ֆրանցիսկ 1-ինի Բուլոնյան  դղյակը չի պահպանվել :
20-րդ դարում այդ տարածքն ապաստան էր դարձել Փարիզի մեծահարուստների, հատկապես գործարարների և ստեղծագործական մտավորականների համար։ 1919 թվականի նոյեմբերի 27-ին Նյոյի սյուր Սենում Բուլղարիայի և Անտանտի երկրների միջև կնքնվեց Նեյիսյան պայմանագիրը։
Անհատականություններ
Նյոյի հին գերեզմանատանը թաղված են նկարիչ Պիեռ Պյուվի դը Շավան, գրողներ՝ Անատոլ Ֆրանսը, Անդրե Մորուան, ռեժիսոր Ռենե Կլերը։ Նկարիչ Վասիլի Կանդինսկին թաղված է Նյոյի նոր գերեզմանատանը, որը տեղակայված է Պյուտո և Նանտեր համայնքների տարածքներում։
Ծանոթագրություններ
Կատեգորիա:Ֆրանսիայի քաղաքներ Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Օրասիո Ռոդրիգես Լարետա
Օրասիո Ռոդրիգես Լարետա (Horacio Rodríguez Larreta), արգենտինացի քաղաքական գործիչ, ներկայումս՝ Բուենոս Այրես ինքնավար քաղաքի կառավարության ղեկավար։
Կենսագրություն
Օրասիո Ռոդրիգես Լարետան ծնվել է 1965 թվականի հոկտեմբերի 29-ին, Բուենոս Այրեսում։ Սովորել է օրինակելի դպրոցի համարում ունեցող Escuela Argentina Modelo-ում, Բուենոս Այրեսի համալսարանում և ամերիկյան հեղինակավոր Հարվարդի համալսարանի բիզնեսի դպրոցում՝ ստանալով բիզնեսի կառավարման բարձրակարգ մասնագետի որակավորում։ 1993 թվականին վերադարձել է հայրենի Արգենտինա, երկու տարի անց` Կառլոս Մենեմի նախագահության օրոք, նշանակվել ANSES-ի՝ սոցիալական ապահովության ազգային վարչության տնօրեն։ 1998 թվականին պատասխանատու ղեկավար պաշտոնի է նշանակվել սոցիալական զարգացման նախարարությունում, 2000 թվականին՝ արդեն Ֆերնանդո դե լա Ռուայի նախագահության օրոք, Լարետային վստահվել է առողջապահության նախարարության համակարգում գործող ապահովագրական կազմակերպության ղեկավարումը, և նրան հաջողվել է կարճ ժամանակում նկատելիորեն բարելավել այդ կազմակերպության ֆինանսական կառուցվածքը։ Լարետան օգնել է Մաուրիսիո Մակրիին՝ ստեղծելու «Փոխզիջում՝ հանուն փոփոխությունների» աջ-կենտրոնամետ կուսակցությունը, որը 2008 թվականին վերանվանվեց «Հանրապետական առաջարկ» կուսակցության։ Հաղթանակ տանելով ընտրություններում՝ Մակրին 2007 թվականին դարձավ Բուենոս Այրեսի քաղաքագլուխ, իսկ Լարետան՝ քաղաքի նախարարների կաբինետի ղեկավար։
2015 թվականին ներկուսակցական ընտրապայքարում հաջողությունն ուղեկցեց Լարետային, որը դարձավ «Հանրապետական առաջարկ»-ի թեկնածուն Բուենոս Այրեսի քաղաքապետի պաշտոնի համար այդ նույն տարում անցկացված ընտրություններում։ Այստեղ ևս հաղթանակ տանելով՝ 2015 թվականի հուլիսի 5-ին Օրասիո Ռոդրիգես Լարետան ընտրվեց Արգենտինայի մայրաքաղաքի և խոշորագույն քաղաքի ղեկավար։ «Հանրապետական առաջարկ»-ը հաղթեց նաև համապետական ընտրություններում, և կուսակցության ղեկավար Մաուրիսիո Մակրին ընտրվեց երկրի նախագահ։
Լարետան քաղաքագլխի պաշտոնում արդեն իսկ վճռական ու արդյունավետ քայլեր է ձեռնարկել Բուենոս Այրեսի քաղաքային ոստիկանություն կազմավորելու, օրինախախտումների դեմ պայքարն ուժեղացնելու, փողոցային առևտուրը կարգավորելու և ընդհանրապես քաղաքի ներքին կարգուկանոնը ամրապնդելու ուղղությամբ։
Արտաքին հղումներ
Կատեգորիա:Արգենտինացի քաղաքական գործիչներ Կատեգորիա:Արգենտինացի տնտեսագետներ
Լևոն Ղասաբօղլյան
Լևոն Սամվելի Ղասաբօղլյան, հայ ֆուտբոլիստ, կիսապաշտպան։
Գործունեություն
«Փյունիկի» սան է։ Հայաստանի ֆուտբոլի առաջնության ժամանակ դեբյուտային խաղն անցկացրել է «Զվարթնոց-ԱԱԼ» թիմի կազմում, որի մարզիչը նրա հայրն էր։ Ավելի ուշ հանդես է եկել «Արարատ», «Կիլիկիա» և «Ուլիս» թիմերի կազմում։ Դրան զուգահեռ Ղասաբօղլյանը նաև ընդգրկվել է Հայաստանի ֆուտբոլի երիտասարդական հավաքականի կազմում ։
Խաղային գործունեությունն ավարտել է էստոնական «Նարվա-Տրանս» ակումբի կազմում, որի հետ դարձել է Էստոնիայի ֆուտբոլի առաջնության բրոնզե մրցանակակիր։
Ավարտելով խաղալը՝ Ղասաբօղլյանը դարձել է մանկական մարզիչ։ Աշխատում է «Փյունիկ»-ի սպորտդպրոցում։ 2017 թվականին մարզիչն իր սան Էդգար Ասլանյանի հետ ընդգրկվել է ՖԻՖԱ-ի և ՈՒԵՖԱ-ի հովանու ներքո անցկացվող «Ֆուտբոլը հանուն ընկերության» ծրագրում ։
Անձնական կյանք
Մարզիկի հայրը՝ Սամվել Ղասաբօղլյանը (ծնվել է 1955 թվականին), հայ անվանի մարզիչ է։ Եղբայրները՝ Արմեն և Միքայել Ղասաբօղլյանները, ևս զբաղվում են ֆուտբոլով։
Արտաքին հղումներ
Կատեգորիա:Հայ ֆուտբոլիստներ Կատեգորիա:Հայ ֆուտբոլային մարզիչներ Կատեգորիա:Արարատի ֆուտբոլիստներ
Ջուլիան Գլովեր
Կենսագրություն
Ջուլիան Գլովերը ծնվել է ծնվել է 1935 թվականի մարտի 27-ին Համփսթեդում (Անգլիա, Մեծ Բրիտանիա), ռադիոպրոդյուսեր Քլոդ Գլոերի և լրագրողուհի Օնոր Էլլեն Մորգանի ընտանիքում։ Ջուլիանը ունեցել է կրտսեր եղբայր՝ իր մոր երկրորդ ամուսնությունից՝ երաժիշտ Ռոբերտ Ուայաթը, ով ծնվել է 1945 թվականին։ Ջուլանը ավարտել է «Bristol Grammar School» կոչվող ուսումնարանը։
420 (մարիխուանայի օգտագործման մշակույթ)
420 (կարդացվում է «չորս-քսան»), տերմին, որը կիրառվում է Հյուսիսային Ամերիկայի թմրանյութային ենթամշակույթում, որով բնորոշվում է մարիխուանա ծխելու գործընթացը ։ 420 թիվը խորհրդանշում է ժամը 4:20-ը :
Այդ ժամանակ ենթամշակույթի ներկայացուցիչները սովորաբար հավաքվում են, որպեսզի միասին ժամանակ անցկացնեն, միասին կանեփ ծխեն, կամ էլ քննարկեն պետական քաղաքականության այս կամ այն ասպեկտը , որը վերաբերում է մարիխուանային։
Առավել ընդհանուր իմաստով, «420-ը» օգտագործվում է՝ բնորոշելու մարիխուանայի կամ կանեփի օգտագործման գործընթացը ։ Այն խորհրդանշում է նաև այս կամ այն անձի ենթամշակույթին պատկանելու հանգամանքը ։
Ծագումնաբանություն
Չնայած, որ կան տերմինի առաջացման բազմաթիվ տեսություններ, այն մեծ տարածում է ստացել 1971 թվականին, երբ թինեյջերների խումբը Կալիֆոռնիայի Սան Ռաֆել քաղաքի Սան Ռաֆայել ավագ դպրոցի (San Rafael High School) աշակերտները դպրոցից հետո հավաքվել են Լուի Պաստերի արձանի մոտ՝ մարիխուանա ծխելու նպատակով ։
Խմբի անդամները օգտագործում էին նաև ողջույնի արտահայտություն «420 Լուի» («420 Louis!») : Ողջույնի տեքստը առավել հայտնի է դարձել 80-ական թվականների վերջին՝ «The Grateful Dead» խմբի երկրպագուների շնորհիվ ։
Այդ օրը դարձել է ենթամշակութային տոն, երբ ընդունված է հավաքվել և միասին կանեփ ծխել։ Որոշ շրջաններում այդ տոնը համընկնում է Երկրի օրվա հետ (Earth Day)  :
«420-ի» քարոզարշավ
«420-ի» քարոզարշավը կոչ է անում մարդկանց մասնակցել քաղաքական գործընթացներին, որոնց նպատակը մարիխուանայի օրինականացումն է։ Առավել տարածված է «Ապրիլի 20-ը դարձնել ամենամյա ազդակ ԱՄՆ Կոնգրեսի վրա՝ մարիխուանայի օգտագործումը օրիանականացնելու նպատակով» ։ Այնպիսի կազմակերպություններ, ինչպիսիք են NORML-ը (National Organization for the Reform of Marijuana Laws), SAFER-ը (Safer Alternative for Enjoyable Recreation), և SSDP-ն (Students for Sensible Drug Policy) արդեն իսկ օգտագործում են ապրիլի 20-ը՝ հասարակությունում մարիխուանայի օրինականացմանն ուղղված քաղաքական բարեփոխումների վրա ազդելու նպատակով ։
Արտաքին հղումներ
Կատեգորիա:Ենթամշակույթներ
Բարդաչա լիճ
Բարդաչա լիճ (Језеро Бардача), լճերի ու ճահիճների համակարգ Սրբաց քաղաքի շրջակայքում։ Գտնվում է Սերբիայի Հանրապետության հյուսիսային մասում, Բոսնիա և Հերցեգովինայում։ Համալիրն ընդգրկում է ջրամբարներ, ցամաքային հատվածներ, անտառներ, մշակովի հողատարածքներ ու բնակավայրեր։
Նկարագրություն
Լճերի շրջակայքում գտնվում են խոշոր քաղաքներ` Գրադիշկա (25 կմ), Լակտաշի (30 կմ), Բանյա Լուկա (45 կմ)։ Լճերից 20 կմ հեռավորության վրա ձգվում է բանուկ մայրուղին, իսկ 30 կմ հեռավորության վրա տեղակայված է Մախովլյանի օդանավակայանը։
Լճեր
Շրջակայքում կան տարբեր չափերի մի քանի լճեր.
Էկոհամակարգ
Լճի ճահճոտ մասում կան մոտ 280 տեսակ բույս, 178 տեսակ թռչուն և 26 տեսակ ձուկ։ Լճերի շրջանում մեծ թվով թռչուններ են ապրում։ Լճի բնական պայմաններն ապահովում են նրանց բնադրումը, կերը, գիշատիչներից պատսպարումը։ Թռչուններից հանդիպում են բադ, պիրոլ, կանաչ ձկնկուլ, ճայ։
Գրականություն
Կատեգորիա:Բոսնիա և Հերցեգովինայի աշխարհագրություն Կատեգորիա:Սերբիայի աշխարհագրություն
Կոզլա
Կոզլա (Козла), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Կուբենա գետի աջ ափում՝ 45 կմ հեռավորության վրա։ Գետի երկարությունը 12 կմ է։ Կոզլաի ակունքը գտնվում է Խարովսկայից 22 կմ դեպի հարավ-արևմուտք։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.
Հիսուսը քրիստոնեությունում
Քրիստոնեության մեջ Հիսուսը համարվում է Աստծո Որդին, իսկ շատ հայտնի քրիստոնեական դավանանքներում, նա նաև համարվում է Սուրբ Երրորդության երկրորդ անձը։ Քրիստոնյաները հավատում են, որ Հիսուսը, խաչվելով և ապա հարություն առնելով, փրկեց և հավերժական կյանք շնորհեց մարդկանց ։ Նա համարվում է Հին Կտակարանում մարգարեացած հրեական օծյալ ը։ Ըստ այս ուսմունքների, Հիսուսը նախընտրեց խաչվել Գողգոթայում` որպես Աստծո գառ` ի նշան Աստծո կամքին հնազանդության` որպես «Աստծո պատգամախոս և ծառա» ։ Հիսուսը զոհաբերվեց մեր մեղքերի համար, որպեսզի  արդարացնի մարդկանց` Աստծո առաջ ։ Ի տարբերություն Ադամի` Հիսուսը հնազանդ էր Աստծո կամքին ։
Քրիստոնյաները հավատում են, որ Հիսուսը երկբնակ էր` և՛ մարդ էր, և՛ Աստված՝ Աստծո Որդին։ Թեև Հիսուսի բնույթի վերաբերյալ եղել են աստվածաբանական քննարկումներ, Սուրբ Երրորդությանը հարող քրիստոնյաները հավատում են, որ Հիսուսը Խոսք է, Աստված` մարմնացած, Աստծո Որդին է և «Ճշմարիտ Աստված է և Ճշմարիտ մարդ». լիովին Աստված է և լիովին` մարդ։ Հիսուսը, լիովին մարդանալով, զգաց մահկանացուի ցավերն ու գայթակղությունները, բայց նա չմեղանչեց։ Ըստ Աստվածաշնչի` Աստված Նրան հարություն տվեց մեռելներից ։ Նա համբարձվեց երկինք, որպեսզի լինի Աստծո կողքին ։ Հիսուսը նորից կվերադառնա Երկիր` Վերջին դատաստանի և Աստծո արքայության հաստատման համար ։
Հիմնական ուսմունքներ
Չնայած Հիսուսի քրիստոնեական տեսակետները տարբեր են, կարելի է ամփոփել կրոնի այն հիմնական տարրերը, որոնք ընդհանուր են գլխավոր քրիստոնեական դավանանքներում` իրենց կաթետիկ կամ դավանական թեմաների հիման վրա ։ Հիսուսի քրիստոնեական տեսակետները բխում են աստվածաշնչյան տարբեր աղբյուրներից, մասնավորապես՝ կանոնական Ավետարաններից և Նոր Կտակարանի գրություններից, օրինակ` Պողոսի գրությունները։ Քրիստոնյաները հիմնականում ասում են, որ այդ գործերը պատմականորեն ճիշտ են ։
Այն Քրիստոնեական խմբերը կամ դավանանքները, որոնք նվիրված են աստվածաշնչյան ուղղափառ քրիստոնեությանը, գրեթե բոլորը համաձայն են, որ Հիսուսը
Քրիստոնյա համարվող մի քանի խմբեր ունեն հավատալիքներ, որոնք համարվում են ոչ ուղղափառ/այլադավան։ Օրինակ` միաբնակության հետևորդները չեն ընդունում, որ Քրիստոսն ունի երկու բնություն. մեկը` մարդկային, մյուսը` աստվածային։ Ավետարանում նշված են Հիսուսի կյանքի ամենակարևոր իրադարձությունները։ Դրանք 5-ն են` Հիսուսի մկրտությունը, վերափոխումը, խաչելությունը, հարությունը և համբարձումը ։ Այստեղ ընդգրկվում են նաև 2 այլ իրադարձություններ. Հիսուսի ծնունդը` սկզբում և Սուրբ Հոգու ուղարկումը` վերջում ։ Ավետարանում Հիսուսի ուսմունքի մասին գրառումները հիմնականում կատարված են ըստ հատուկ բաժինների` ներառյալ նրա «գործերը և խոսքերը», օրինակ` նրա ծառայությունը, առակները և հրաշքները։
Քրիստոնյաները աստվածաբանական նշանակություն են տալիս ոչ միայն Հիսուսի գործերին, այլև` նրա անվանը։ Հիսուսի անվան բարեպաշտությունը վաղ քրիստոնեությունից է գալիս ։ Այսօր այն առկա է ինչպես արևելյան, այնպես էլ արևմտյան քրիստոնեության մեջ՝ թե կաթոլիկ, թե բողոքական ։ Քրիստոնյաները հիմնականում պնդում են, որ Հիսուսն իր կյանքով, մահով և հարությամբ վերականգնեց մարդկության և Աստծո միջև կապը՝ նոր Ուխտով՝ արյամբ։ Նրա մահը խաչի վրա ընկալվում է իբրև փրկագին- զոհաբերություն․ մարդկության փրկության և մեղքերի քավության հիմքը ։ Մեղքն աշխարհ մտավ, երբ Ադամը մեղք գործեց, որը կոչվեց «Ադամական մեղք» ։